נאוה מקמל-עתיר

נאוה מקמל-עתיר (נולדה ב-27 באוגוסט 1964) היא סופרת (בעיקר בתחום ספרות ילדים), מחזאית ומשוררת ישראלית. נאוה מקמל עתיר נולדה בקיץ 1964 ברמת גן. למדה בבית ספר הממלכתי הגבעה בני ברק ובתיכון בליך. בצה"ל שירתה כקצינת מיון. סיימה תואר ראשון בספרות, קולנוע וטלוויזיה. בשנות העשרים לחייה החלה לעבוד כמשוררת במדור ילדים שבועי בעיתון "ידיעות אחרונות". ב-1990, בעקבות השיר "מיכה שוב" שכתבה לזכר מיכה גרנית שנפל במלחמת יום הכיפורים קיים איתה יהודה אטלס ראיון ופרסם כתבה אודותיה, במוסף "שבעה ימים" ביום הזיכרון לחללי מערכות ישראל. בשנת 1993 הוציאה את ספרה הראשון, "איילת צוללת". להצלחה רבה זכה ספרה "העדי של עדי", שיצא בשנת 2000. הספר מבוסס על סיפור אמיתי של ניצולת שואה, שהומחז על-ידי עתיר להצגה. הספר זכה בציון לשבח במסגרת "פרס זאב" ובמקום השלישי ב"מצעד הספרים הארצי" של ילדי ישראל, מטעם משרד החינוך והתאחדות המו"לים. ספרה "מלך ההר" שיצא לאור בשנת 2004, במלאת 100 שנים למותו של בנימין זאב הרצל, מבוסס גם הוא על סיפור אמיתי של בן כתתה שנפל בהתרסקות מסוק. גם ספר זה הומחז. בשנת 2005 זכתה שוב ב"פרס זאב" על ספרה "מבחן קבלה". ספריה "העדי של עדי", "האיחור האחרון", "מלך ההר" ו"מבחן קבלה" זכו במקומות ראשונים במצעד הספרים הארצי של משרד החינוך ועובדו להצגות תיאטרון. ספרה "הנערה במרפסת ממול" יצא בשנת 2006 והומחז להצגה בה מקמל-עתיר משחקת. "אות מאבשלום", ספרה הראשון למבוגרים, יצא לאור בשנת 2009 בהוצאת ידיעות ספרים והפך לרב מכר. מקמל-עתיר קיבלה את אות "ספר זהב" על מכירת 20,000 עותקים ממנו, שלושה חודשים בלבד מאז יצא הספר לאור. כחצי שנה מיום שפורסם, קיבל "אות מאבשלום" את אות 'ספר הפלטינה' מטעם התאחדות המולי"ם על מכירת 40,000 עותקים. ביוני 2015, קיבל "אות מאבשלום" את אות "ספר היהלום" מטעם התאחדות המו"לים על מכירת 100,000 עותקים. ספרה "יד אחות" (רומן היסטורי למבוגרים) המספר את סיפור חייה של רחל המשוררת, ראה אור בשנת 2017 והפך גם הוא לרב מכר בתוך זמן קצר. בעקבותיו, כתבה את המופע "הדיירת מעליית הגג" בו היא משתתפת ביחד עם המוזיקאי עופר כץ. היא משחקת גם בהצגת הילדים "קיסר השכונה" לצידו של השחקן נבו קמחי. ההצגה נכתבה בעקבות ספרה "קיסר השכונה" שזכה במצעד הספרים של משרד החינוך ונלמד בבתי ספר רבים. ההצגה העוסקת בנושא החרם זכתה לשבחים רבים. עד שנת 2005 ולאורך למעלה מעשור, שימשה מקמל-עתיר כמורה לספרות בחטיבה העליונה בתיכון בליך ברמת גן. נאוה מקמל עתיר נשואה לאלי מקמל, קצין משטרה בדרגת תת-ניצב, ולהם שלושה ילדים. "פרס זאב" על ספרה "מבחן קבלה" (2005), וציון לשבח על ספרה "העדי של עדי" (2000) נבחרה לאחת מחמישים הנשים המשפיעות לשנת 2010 מטעם המגזין "ליידי גלובס". פרס אקו"ם לעידוד פרסום היצירה לספרות ילדים ונוער על ספרה "הסודות של מרק לום" (2023) "אות מאבשלום" "הנערה במרפסת ממול" "יד אחות", ידיעות ספרים, 2017 "פיל בחנות חרסינה "- 2023 "הפתעות דופקות בדלת" - OCLC 457112669 "קוביות של שוקולד" - מסת"ב 978-965-545-628-8 "שקופה" - מסת"ב 978-965-545-358-4 "העדי של עדי" - מסת"ב 978-965-448-750-4 "מלך ההר" - מסת"ב 978-965-511-680-9 "האיחור האחרון" - מסת"ב 978-965-511-169-9 "קיסר השכונה" - מסת"ב 978-965-545-785-8 "נקודה למחשבה" - מסת"ב 978-965-482-951-9 "סדרת קוראים אלף אלף" "גלגולו של אפון" - OCLC 754763638 "איילת צוללת" - OCLC 745221006 "החברים מהמגרה השמאלית" - OCLC 233196101 "הכל התחיל מכפתור" - מסת"ב 978-965-448-675-0 "הבית שבקצה העיר" - "יצור באמצע הלילה" - OCLC 745324144 "אין נסיכים בשעת הסעודה" - OCLC 61660678 "אסור להביא אחים" - OCLC 233360672 "הילד שעמד בחלון" - OCLC 39680329 "מבחן קבלה" - מסת"ב 978-965-511-684-7 "כיתה אל"ף של אמא" "נאוה להכיר ילד שמו ניר" "ארוזים בחרוזים" "הסודות של מרק לום" מקמל-עתיר והבמאית צביה הוברמן מביאות את סיפור חייה של חנה רובינא תוך כדי תהליך עבודה על מחזה חדש "רובינא מתחת לאיפור" העוסק בדמותה. במחזה משחקות שתיהן והגר דנון מגלמת את דמותה של רובינא. במחזה משולבים קטעי וידאו מחייה של רובינא. אתר האינטרנט הרשמי של נאוה מקמל-עתיר נאוה מקמל-עתיר, ברשת החברתית פייסבוק נאוה מקמל-עתיר, ב"לקסיקון הסופרים העברים בהווה" רשימת הפרסומים של נאוה מקמל-עתיר, בקטלוג הספרייה הלאומית נאוה מקמל-עתיר בפרויקט "קסם של סיפור" נאוה מקמל-עתיר, במיזם "סופרים קוראים" של המרכז לספריות וספרות בישראל יואב איתיאל, אות מאבשלום: אבשלום עדיין גר כאן, מגזין המושבות, 21 באוגוסט 2009 דורון קורן, אות הצטיינות, באתר ynet, 29 בנובמבר 2009 טל שניידר, ‏48 נאוה מקמל עתיר, באתר גלובס, 1 בספטמבר 2010 מנורה חזני, ‏אישי נשי: נאוה מקמל עתיר ו'אות מאבשלום', בערוץ "אורות – טלוויזיה יהודית" ביקור בית עם הסופרת נאוה מקמל עתיר: "שקופה", באתר "ספרים", 15 במרץ 2012 ריקי רט, ‏התשמע קולה: הסופרת שסידרה לרחל המשוררת מפגש אופטימי, בעיתון מקור ראשון, 13 במרץ 2018 "קשה לכתוב לילדים מאשר למבוגרים", באתר ערוץ 7, 13 ביוני 2014 יואב איתיאל, אות "ספר הזהב" לנאוה מקמל-עתיר על "אות מאבשלום", מגזין המושבות, 16 בספטמבר 2009 גלי מרקוביץ סלוצקר, ‏המבצעים חוזרים, גם הירידים: שבוע הספר העברי ה-54 נפתח היום, באתר מעריב אונליין, 3 ביוני 2015 נאוה מקמל-עתיר, אות מאבשלום, תל אביב: ידיעות אחרונות, 2009, מסת"ב 978-965-482-889-5 נאוה מקמל־עתיר, הנערה במרפסת ממול, תל אביב: ידיעות אחרונות, 2010, מסת"ב 965-482-356-X